Diari Oficial de la Generalitat Valenciana


Sumari del DOGV 3749, del 15-05-2000 (2000/3594)

Informació pública del programa d'actuació integrada de la unitat d'actuació número 18 del Pla General Municipal d'Ordenació d'Alacant.
---------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3594


Organisme emissor
:   Casas de Pedralbes, SL

Tipus de document
:   Anunci

Informació pública del programa d'actuació integrada de la unitat d'actuació número 18 del Pla General Municipal d'Ordenació d'Alacant. [2000/M3594]
  
Casas de Pedralbes, SL, codi d'identificació fiscal número B-53381638, constituïda per escriptura atorgada davant el notari d'Alacant, senyor Ramón Alarcón Cánovas, el 15 de juliol de 1999, domiciliada a Alacant, carrer de l'Esportista Juan Matos, 2, 1r.A (l'Albufereta), representada pel senyor Jaime Balaguer Nadal, document nacional d'identitat número 47749672, formula alternativa tècnica de programa d'actuació integrada. El seu àmbit és la unitat d'actuació número 18 del Pla General Municipal d'Ordenació del terme d'Alacant (UA-18), comprensiva dels terrenys compresos en la següent delimitació:
  
Nord: tram de la via parc entre el carrer de Saragossa i Club Atlètic Montemar, en les seues instal·lacions de l'Albufereta.
  
Sud i est: tram de la via FGV entre Flora de España i Montemar.
  
Oest: línia trencada que limita amb la via Flora de España una paral·lela a aquesta i diverses construccions existents.
  
En el seu interior queden excloses, d'acord amb el Pla General, tres cases unifamiliars, amb les seues parcel·les.
  
Comprén una superfície de 59.550 m2.
  
Integren l'alternativa tècnica els següents documents:
  
Documentació de sol·licitud de cèdula d'urbanització de la unitat d'execució: avantprojecte d'urbanització.
  
La documentació es tramita per la via del procediment simplificat establit en l'article 48 de la Llei 6/1994, de 15 de novembre, Reguladora de l'Activitat Urbanística (LRAU). L'exposició al públic es realitza amb l'auxili de la Notaria del senyor Ramón Alarcón Cánovas, situada en l'avinguda de l'Estació, 5, entresòl esquerra i que té l'horari d'atenció al públic de 09.00 a 14.00 i de 17.00 a 19.00 hores, de dilluns a divendres, i en les cases consistorials situades al carrer de Jorge Juan, 1, 3ª planta, i l'horari d'atenció al públic és de 10.00 a 14.00 hores, de dilluns a divendres.
  
Durant un primer termini de 20 dies, que es comptaran des del dia següent (inclusivament) a la publicació d'aquest anunci en el Diari Oficial de la Generalitat Valenciana, qualsevol interessat podrà consultar la referida alternativa tècnica en l'oficina notarial o, si ho prefereix, també en l'ajuntament, on va ser presentat oficialment el mateix document el dia 14 d'abril de 2000. El notari ha protocol·litzat els documents exposats al públic mitjançant acta que es pot sol·licitar i obtindre'n una còpia.
  
Pròrroga: durant els 10 primers dels 20 dies abans esmentats qualsevol persona podrà produir la pròrroga per uns altres 20 dies addicionals per tal de presentar una alternativa tècnica substancialment distinta a l'anunciada ací i en competència amb aquesta.
  
Presentació d'alternatives en competència: durant els 20 dies esmentats (que seran 40 dies si hi haguera pròrroga) qualsevol persona podrà presentar alternatives tècniques, davant l'ajuntament, en competència amb l'exposada al públic o al·legacions respecte d'aquesta o aquelles.
  
Proposicions juridicoeconòmiques: durant els cinc dies següents al termini de presentació d'alternatives tècniques en competència es podran presentar, davant l'ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualsevol de les alternatives tècniques presentades en competència arran de la que ací s'anuncia. El dia hàbil següent al cinqué dia de termini es procedirà a l'obertura d'aquestes en acte públic. Si és dissabte l'acte es posposarà al següent dia hàbil.
  
Al·legacions: durant el termini de presentació de l'alternativa tècnica en competència els interessats podran presentar al·legacions a la que ací s'anuncia. Així mateix, durant el termini de presentació de pliques i el dia d'obertura d'aquestes qualsevol persona podrà informar-se en l'ajuntament de les alternatives tècniques presentades i formular-hi al·legacions. També durant els 10 dies següents al d'obertura de pliques qualsevol persona podrà informar-se en l'ajuntament de les alternatives tècniques, i proposicions juridicoeconòmiques, presentades i presentar-hi al·legacions.
  
Les al·legacions, qualsevol quin siga el moment en què es formulen, es presentaran davant l'ajuntament i podran versar sobre el document que ací s'anuncia o sobre tots els que es presenten davant l'ajuntament arran d'aquest anunci.
  
Aquest anunci es publicarà en el Diari Oficial de la Generalitat Valenciana posteriorment o simultàniament a la publicació en un diari no oficial.